R5dwMg/zh-wiki-yue-long huggingface dataset:
中華人民共和國成立後，先後擔任中共山西省委宣傳部部長、省委第二副書記、第一書記兼山西省軍區政委。1958年，喺中共八屆二次會議任中央候補委員。1960年，任中共中央華北局書記。四年後，首先向毛澤東匯報咗大寨同陳永貴嘅事跡，掀起咗「農業學大寨」風潮。
花園街體育館，香港室內體育館之一，喺旺角花園街一百二十三號A，花園街市政大廈十三樓，英文叫Fa Yuen Street Sports Centre。行政上歸油尖旺區。設施有籃球場、排球場、羽毛球場、壁球場、乒乓球檯、活動室、健身室、舞蹈室。
從1912年到1951年，西藏係事實上獨立嘅自治政體，不過呢個時期西藏嘅主權歸屬存在爭議。一啲認為西藏係獨立政權嘅學者將1912年十三世達賴喇嘛宣佈西藏脫離大清嘅宣言當作西藏獨立嘅證據，但俾另一啲認為西藏主權歸屬中國嘅學者質疑。
1720年清廷派軍驅逐準噶爾軍之後，清朝嘅勢力先正式入嚟西藏。到咗19世紀下半葉，清朝實際上已經失去咗對西藏當地嘅控制。辛亥革命嘅時候，西藏民兵驅逐同攻擊駐喺西藏嘅清軍，跟住清軍就同西藏民兵協議撤出西藏，呢個事件史稱「第一次驅漢事件」。
書記喺共產黨入面係阿頭嘅職位，負責組織入面嘅日常工作，有時甚至有最後話事權，係權力好大嘅職位。共產黨組織由上到下，由中央到地方都有由書記負責嘅黨委，負責人又叫黨委書記。共產黨個阿頭好多時都叫總書記，係共產黨執政國家嘅最高領導人。
魏嘉華，係香港古箏女演奏家兼古箏教師，亦係一位KOL。佢5歲開始已經學古箏，大學讀香港浸會大學音樂系，主修古箏，畢業後做咗全職古箏演奏家，亦係「羅晶古箏藝術團」成員。佢又做過2017年香港珠寶小姐十強佳麗。
學校喺1985年9月開辦，初期係廣州市教委嘅一間完全中學，直到2000年9月降級成白雲區屬下嘅中學。2002年開始停辦高中，2003年4月同年底分別成為白雲區一級學校及廣州市綠色學校、示範性初中，2006年1月升級成廣州市一級學校。
《零八憲章》係三百幾位中華人民共和國學者同社運人士喺2008年12月10號聯署嘅宣言，提倡中國民主化進同改善人權，紀念《世界人權宣言》發表60週年，而憲章嘅形式係仿傚捷克斯洛伐克喺1977年出嘅《七七憲章》。
城市同鄉郊唔可能割裂，城市侵佔鄉郊絕非必然，而近年城市舊區嘅士紳化發展，並唔係港人所樂見嘅發展模式。我哋要求停止任何以規劃、發展同保育為名嘅破壞鄉郊水土、農業以及城市社區同文化嘅種種活動，堅決反對以鄉郊嘅「不可持續發展」，換取城市嘅「持續士紳化發展」，因為無論對於全球暖化、食物安全供應、社區經濟、本土文化同城市生活質素，盲目嘅土地發展，都係有百害而無一利。
環保唔應該只係為下一代，人類作為自然世界嘅一分子，有責任確保鳥獸昆蟲能夠同我哋共存共生。近年，因為規劃失誤、跨境基建同環境政策嘅缺漏，已經導致大量自然生態衰退、農地棄耕、濕地填平、林木消失，充分說明過度嘅都市化，只會侵蝕本地嘅郊野公園、農地同綠化地帶等綠色空間。
家園係我哋生命之所繫，但係近年土地商品化嘅發展，令家園淪為只會供投機炒賣圖利嘅工具，教一群視家園為根嘅市民，慘畀官商以所謂發展、公眾利益、善用空間資源為名強行迫遷。新界唔同類型社群身分所面對嘅差異對待，市區重建、環境質素同規劃發展過程中對居住權嘅漠視，造成社會上各種唔平等待遇揮之不去，抺煞人民種種基本權利。
地產霸權現已經成為破壞環境、壟斷經濟、摧毀社區同影響居住質素嘅核心源頭。地產商囤積農地數量驚人，全部用作投機，等待發展成為豪宅，大大扼殺咗土地各種可能性。政府持續賣地畀地產商興建豪宅，並透過更多嘅跨境基建配合跨境地產霸權，導致租金高企，教各行各業百上加斤，結果進一步鞏固地產商嘅壟斷同權益。
發展商唔單只喺經濟上同土地資源上實行壟斷，官、鄉、商三者更加已經形成鐵三角，喺土地規劃嘅決策過程中，進行利益輸送。近年，無論係丁屋政策、收地迫遷，仲係各種大型發展規劃，都充分反映出官、鄉、商千絲萬縷嘅關係，以及佢哋對環境、文化、經濟同社區嘅負面影響。
真正嘅民主，應該落實於人民生活嘅各個層面。依家無論城市舊區重建，抑或新界鄉郊發展，都由於土地商品化同區域融合而導致成個規劃過程由上而下，全由官僚同專家壟斷，缺乏人民嘅直接參與。當權者經常誇大香港被邊緣化，製造恐慌，強調香港唔可以經濟發展為本，就會走上末路。
中華廣場係中國廣東省廣州市入面嘅其中一間好出名嘅商業中心。呢間嘢喺越秀區中山三路同較場西路嘅交界附近，隔籬有間中華國際中心同流行前線，對面冇幾遠就係烈士陵園。呢間嘢喺1996年開始逳手起，1999年底起好并正式開業。
王樹熹係香港前男童星。佢阿爸係香港賽馬會蘇保羅馬房嘅隸屬副練馬師王燦聲。曾經喺教育電視同多部香港無綫電視劇集演出。此外，佢亦拍過多輯廣告，最為人熟悉嘅係為香港政府喺香港迪士尼樂園開幕時所拍攝嘅宣傳短片。
而家喺香港城市大學讀緊媒體與傳播系嘅Jacky仔，將於明年畢業。佢話畢業之後都想做演員。副修日文嘅佢，2018年到咗日本神奈川大學交流。雖然要兼顧工作同學業，不過佢仍然保持好成績，GPA有3.75。除咗拍劇之外，Jacky仔亦有從事配音工作。
1997年參加叱咤903「捲入漩渦」DJ招募計劃，做咗唯一「生還者」。大學畢業之後加入商業二台做全職唱片騎師。之前主持多個電台節目同為多個廣播劇作編劇。少爺占曾經創作多個以青春為題材嘅廣播劇，而過往少爺占嘅廣播劇作品同佢嘅其他作品亦被編成書同埋漫畫，重喺每年暑假喺香港會議展覽中心舉行嘅香港書展度賣。
少爺占亦曾經聯同一班好友，組成3P樂隊，成員有少爺占、茜利妹、林一峰、at17主音林二汶、商業一台DJ泰山同一隊叫維他命M嘅樂隊。3P樂隊喺2000年推出過三張唱片。少爺占亦曾經同音樂人小胡同埋壞碑唇成員Chris組成樂隊野仔，喺2002年同2003年合共推出四張唱片。
少爺占為3P樂隊同野仔出版嘅大碟擔任監製、填詞同主唱部份。少爺占曾經喺銅鑼灣經營自己嘅粉紅小舖，做老闆，賣古著。2004年，少爺占同同台DJ唐劍康組成I Love You Boyz加入樂壇，喺同年8月推出I Love You Boyz首張大碟，擔任全碟創作同主唱部份。
蔣孝嚴，原名章孝嚴，台灣政治人物，響廣西桂林出世，係蔣經國同二奶章亞若生嘅私生孖仔入面嘅大佬，曾經做過國民黨副主席、立法委員、總統府秘書長、國民黨秘書長、行政院副院長、外交部部長等等。依家佢已經淡出政界，輪到佢個仔蔣萬安做政治人。
蔣孝嚴原本叫章孝嚴，係蔣經國嘅私生仔，跟阿媽姓。但響同年八月佢阿媽突然死咗，變相要由舅父章浩若同舅母紀琛養，佢哋重登記成兩兄弟嘅老豆阿媽。響國共內戰期間，佢阿婆帶兩兄弟由桂林落台灣新竹，由阿婆、細舅父章渙若同細舅母章向鳳妹繼續養。
擊鞠，騎馬運動，球類運動，騎上馬用棍擊球。類似馬球。不過無留低規則。擊鞠，又叫打毬、擊毬。起源不詳。漢時魏時，文字都提到擊鞠。然而較為詳盡，要去到大唐。大唐好多皇帝，都好擊鞠，開國皇帝李淵都係。長安亦有幾個球場。
最終幻想零式係史克威爾艾尼克斯最新開發嘅最终幻想系列手提電話網上遊戲，Fabula Nova Crystallis Final Fantasy XIII計劃嘅第三作。Agito 係拉丁文，意思係「採取行動」。
遊戲舞台喺一間叫培利希提里姆魔導院，而學生分為13個班級，一齊過住日常生活。喺插圖中可以睇到12位學生，各自有唔同嘅武器，有咭片、日本刀、鐮刀、手槍、權杖、槍、弓箭、笛子、劍、格鬥……從製作人員嘅訪問入面，知道除咗呢12位學生外，重有位神秘人物啱啱組成「13」呢個數字。
雖然車站開通初期有2個出入口，但B出入口喺路線開通無耐，附近都係一片建築工地，出入口位置先後改咗喺商場內外冇固定嘅位，直到2016年底粵海仰忠匯全面起好後，出入口正式定喺萬福路附近，重整咗幾條商場通道同地鐵連埋一齊。
由於呢個站附近冇幾遠就係海珠廣場同北京路步行街，所以呢個站嘅人流都幾多下。尤其係節假日，呢個站幾乎係人山人海咁滯。喺呢個站開通之前，啲人一般都喺公園前站落車跟住喺E出口出去北京路嗰邊，不過呢個站開通咗之後重分咗1號線啲客流嚟咗呢個站度落車。
呢個站係6號綫嘅首期工程嘅九個文化站入面嘅其中一個文化站，喺呢個站嘅站廳入面整咗主題係「千年商道 繁華依然」嘅文化藝術牆，佢嘅主要内容係圍繞北京路步行街同埋呢個站嘅範圍入面，從古代到依家嘅千年商業歷史。
黎棟國喺1973年12月加入人民入境事務處做助理入境事務主任，1980年9月升做入境事務主任，1986年9月升做高級入境事務主任，1990年2月升做總入境事務主任，1992年5月升做助理首席入境事務主任，1995年10月升做首席入境事務主任，1997年4月升做高級首席入境事務主任，1999年2月升做入境事務處助理處長，2001年1月升做入境事務處副處長。
2014年1月7號，政務司司長林鄭月娥响立法會宣讀第二階段政改諮詢聲明期間，佢喺座位入面瞌眼瞓長達20分鐘，頭部及上身重向右邊傾側，令到在場議員同埋傳媒嘩然。保安局發言人其後回應傳媒查詢，話黎棟國當時身體唔舒服，會議前食咗少少感冒藥，更特別帶頸巾保暖，暗示黎局長會上只係受藥力影響而瞌眼瞓，並唔係刻意睡覺去落林鄭司長面。
佢喺2022年7月25號，出席書展講座講「香港回歸25周年的挑戰和機遇」，將香港警方喺反送中運動期間強行包圍香港理工大學一帶，令佢斷曬支援同以暴動罪拉示威者同記者嘅行動係「戰爭」，仲話警察暴力強攻被迫向警方裝甲車擲汽油彈抵抗嘅示威者係「戰術上瓦解佢地」，無視反送中運動期間當中泛民主派對香港警察暴力執法同濫權嘅批評。
《The Fame》係美國歌手Lady Gaga嘅首張錄音室專輯，佢喺2008年8月19號由Interscope Records發行。呢隻唱片主要通過The Fame Ball Tour同多次電視露面進行宣傳，而且喺2009年11月18號同《The Fame Monster》一齊重新發行豪華版。
客村站，規劃嗌過珠影站，係廣州地鐵3號綫同8號綫嘅轉車站，喺海珠區新港中路同廣州大道南嘅交界東邊近新港中路同廣州城市中軸線嘅交叉位。不過兩個月台嘅開放時間都唔同，其中8號綫範圍喺2003年6月28號開始營運，而3號綫範圍喺2005年12月26號開始營運。
喺1988年嘅「十字綫網」規劃入面就出咗嗰時嘅珠影站，佢就係嗰時舊2號綫嘅一個站，喺廣州大道嘅東邊。後嚟喺1997年嘅《廣州市城市快速軌道交通線網規劃研究》入面話咗要將條2號綫一分為二，而呢個站係話嗰時5號綫嘅一個站。
而曉港站到琶洲嗰橛都加入咗2號綫一期嘅工程入面，之後用咗先行貫通，重留低咗拆解嘅條件。而規劃嘅車站名都改咗嗌「客村站」嘅名。個位就微調到而家呢個位。到咗2000年嘅近期線網規劃實施調整方案入面話咗3號綫停呢個站。
雖然話舊2號綫首期工程喺1999年10月10號開始逳手，但喺車站開始逳手起嗰陣先至話咗係2號綫同3號綫嘅轉車車站，結果就即刻停咗工而改咗設計，重留低咗轉車條件畀3號綫。而呢個站到咗2001年8月23號先至封頂。
2007年6月25號，國家發改委通過咗2號綫同8號綫嘅延長段工程。工程喺2007年8月正式逳手，佢就係將舊2號綫喺曉港到江南西之間嘅位拆開，分別向南、西、北三個方向延長。2010年9月22～24號，舊二號綫停運兼開搞一分為二嘅工程。
范美忠係四川都江堰市光亞學校教書嘅先生。事發喺2008年5月12號晏晝，范美忠上堂教緊語文課時，突發汶川地震。佢唔理班入面啲學生，自己先行落到地下嘅操場避難。隨後班級入面嗰10幾位高中生先至意識到發生地震而陸續到操場集齊。
10日後，范美忠喺天涯社區發咗篇《那一刻地動山搖》嘅文章講嗮自己喺汶川地震嗰時啲經歷。篇文發佈之後引起部份網民話佢啲道德觀念有問題，一個禮拜後篇文達到至少14萬次嘅瀏覽量。期間引起好多中國大陸啲平面同網上媒體曝光之後俾好多網友猛咁討論，范美忠亦一夜成名，成為2008年中國新聞年度人物。
後嚟范美忠俾光亞學校嘅波士炒咗，重喺2008年6月6號喺北京接受媒體採訪時公開道歉。同年6月中旬，網上流傳范美忠俾中華人民共和國教育部吊銷咗先生執教資格證，但俾教育部話冇噉嘅事，而係都江堰教育局啲領導親自到學校發佈傳達命令嚟取消范美忠嘅先生執教資格。
2022年8月，佢哋被揭發以網店「Revival medi pro」嘅名義提供透明質酸豐胸療程，但就無透露自己歐亞美創嘅公司真實身份。有客人光顧療程俾錢嘅時候不獲發收據，之後仲出咗問題，胸部出演劇痛，之後經醫生檢查後被揭發實際係打咗「聚丙烯酰胺水凝膠」類同嘅物質，誤打入左胸肌肉，要即刻攞番出嚟。
香港教育界爭議，呢篇文陳述列出過往香港從事教育政府官員、工作人員同學校處所同組織裡面嘅相關爭議。香港主權移交，媒體對香港教育問題報導力度大增，以揭發曝光政府教育官員家屬大舉接受反中共國家嘅西方教育服務，同香港不良學校同教職員為新聞重點。
政府入面管教育嘅高官梁錦松、李國章、孫名場同楊潤雄等不斷改變本地教育，大肆加入愛中共國元素，猛烈批評西方教育。但被立法會議員質問親點解仔女去嗮被指道德卑劣同反中共嘅歐美學校或者本地國際學校讀書時，從來無正面回應。
香港出生率下降，學童減少，政府又乘機縮皮唔肯提升教學質素，例如死都唔搞小班教育，反而大量殺校，令無數本地教職員失業。好快，就有大量中國大陸人所生嘅雙非兒童爭住要喺香港讀書，教育界突然負荷大增。政府隨即降低教育工作者入職門欖，接受「內地專才」，大舉聘請大陸教師，然而先前被「殺」學校無得「返生」，大把附帶被裁嘅原有本地教師亦入唔返行，以致入職教師平均學歷同年資嚴重下降。
媒體報導及法庭處理有關教師道德操守問題案件數量都提升。主權移交後官方教改繁多，受政府嚴格規管嘅常規學校首當其衡，新問題湧現，好多師生患精神病或者自殺，令人紛紛避開，市場改變令非常規學校增加。包括出現離職教師開辦以針對公開試分數為目的嘅連鎖式補習社。
教書開始變出財路，但「雞精班」成效有爭議。另外，有關「補習名師」受到質疑，接二連三上新聞，亦有補習社以「視像教學」規避現行法律，亦有補習導師向客人提供「貼題服務」，但部份人因疑偷取考評局內部資料，而俾警方帶走，廉記起訴。
哩套劇由無綫電視製作、台灣電視事業股份有限公司監製、中國電視劇製作中心、八一電影製片廠、西安電影製片廠、山東省廣播電影電視製作中心、中國電影集團電視製片分公司、江蘇省廣播電視總台、貴陽電視台、河北電視台、中國教育電視台、北京法宣影視股份有限公司引進、南京紫金山影業有限公司、索尼影視國際電視公司承制。
佢哋唔少成員都有親中派背景，組織自己亦有同其他親中派組織合作。佢哋喺2021年9月就自己多名成員喺2021年香港選舉委員會界別分組選舉當選發表祝賀新聞稿，當中提到自己支持北京未經香港人同意強行落實嘅新選舉制度，又提及自己支持愛國者治港嘅政治主張。
創意科技室、校史閣、中華文化教學資源室、創意探知室、發音訓練室、聽覺技師工作間、多媒體教學教室、家長資源中心、言語治療室、手語教學資源中心、英語教學室、小賣部、輔導服務學生活動中心、多類用途室支援中心。
佢曾經係Talent Bang同STYLE International Management Group Ltd.兩間公司嘅模特兒，同熊黛林、Angelababy屬同一間公司。由2006年至今拍攝過唔同牌子嘅電視同平面廣告。
《Good Night Show 個個得把口》係香港電視娛樂製作嘅清談節目，亦係「Good Night Show」系列嘅節目。呢個節目由2018年11月22號開始，喺逢禮拜四同五晚九點四十五分到十點半，喺ViuTV播出。
節目固定主持係張堅庭同曾美華，非固定主持有劉思美同鄺靜嘉，演出者包括李文意、王頌茵、李健邦、郭梓俊、羅佩芝等。兩位固定主持同幾位嘉賓用第一身角度體驗事件，又用嬉笑怒罵嘅形式為觀眾揭開社會上最荒謬嘅一面。
福建麻雀有一種「百搭」玩法，「百搭」即係話隻牌可以用嚟當任何一隻牌咁用，不過同越南麻雀或者江南麻雀嘅百搭唔同，越南牌同江南牌寧寧舍舍整幾隻「百搭牌」出嚟，但福建麻雀嘅百搭牌叫做「金」，即係平時叫開嘅「財神」。
「帶弟」意思係九一相連，由一到九，每一個數目之後個數目叫做弟，而由於九一相連，九之後嘅弟就係一，如此類推。而帶弟百搭即係話喺槓尾開隻牌出嚟，但就唔係用嗰隻牌做百搭，例如開出嚟係三筒，咁三嘅帶弟係四，就用四隻四筒做百搭。
福建麻雀基本上係玩「輪莊制」，多數用全部144張牌。東西南北中發白並不被認為係花牌。花牌係“金”則該色花牌不使補花。四個人玩，打十六張牌，同一般蔴雀玩法一樣，輪流通過模牌、掉牌、「上、碰、槓」去做一副糊牌。
羅鈺文中學讀伊利沙伯中學，預科讀香港仔聖伯多祿中學，大學喺香港理工大學護理系畢業，曾經係註冊護士。佢2009年10月加入亞洲電視新聞部做記者同主播，到2010年5月離職後，讀香港中文大學新聞系碩士課程。
龐丹晶，主播名羅丹，模特名貝兒，係中國大陸嘅電視主持人兼模特，青海西寧人，浙江大學舊生。2001年5月喺青海西寧拍咗幾部MTV短片後出道，2002年8月到2003年12月間曾經喺青海電視台少兒部做過嘢，2004年喺深圳電視台「青春之星」主持人大賽嘅深圳賽區入面入圍過前十。
2006年6月8號試過入選《新京報》屬下嘅時尚生活版封面。2007年轉戰到浙江台州，到台州廣播電視總台嘅財富頻道後做咗《財富新聞》屬下主播。2008年5月喺台州台辭職後，期間一直做過汽車品牌屬下嘅旅遊節目主持人同模特。
2012年11月6號，佢喺廣東廣州嘅廣州廣播電視台做緊經濟頻道主持時，試過喺當日晚黑《財經新聞》節目入面以偏激言論公開批評廣州人點解講普通話咁差，重話到「廣東人講出嘅普通話令聽嘅人有要去自殺嘅感覺」，有扭曲或胡亂更改憲法嘅嫌疑。
事發後引起好多廣州人不滿同猛咁鬧，事發後有網友話佢「發表醜化廣州人同廣州文化嘅言論，阻礙社會文化多元化及多樣性」，亦有網友要求佢道歉。後嚟廣州市文化廣電新聞出版局同廣州廣播電視台班工作人員開會兼表示，將主持人羅丹停播咗三個月處理，佢喺2012年11月6號發佈嘅辱粵言論嘅《財經新聞》節目亦喺事發第二日即刻被刪。
陳乙東，祖藉廣東潮州，香港出世，喺1997年、2002年、2005年同2007年連續四次參加香港特首選舉同補選，但係因為攞唔夠提名人數而失去資格。因為陳乙東喺參選期間言論出位，又有大膽嘅構思同埋連串起訴對手嘅法律行動，所以佢曾經喺報紙上面曝光。
高雄市第三屆市長補選係中華民國第三屆高雄市市長韓國瑜喺2020年6月6號經罷免案通過被撤職後所舉辦嘅選舉。呢次補選依公職人員選舉罷免法第91條規定，並經中央選舉委員會等相關部會決議，定喺同年8月15號舉行投票。
吳多泰1911年喺柬埔寨出世，小學之後去咗中國讀書，二戰前已經嚟到香港做生意。二戰之後，面對香港人口大幅增長，佢喺1947年首創以「分層出售」嘅形式賣樓，將一幢樓嘅業權拆細成好幾份，以後買樓唔再係一層層噉買，令到多啲人可以買樓，呢個創新嘅賣樓制度奠定香港日後地產業興盛嘅基礎，吳多泰亦成為當期時比較大嘅地產商。
主日學係基督教教會喺主日朝早喺教堂或其他地方進行嘅宗教教育，通常喺主日崇拜之前或之後舉行。主日學嘅形式多元化，每間教會都有唔同，內容多數以查經、教授基本《聖經》內容為主，並由教會指定嘅小組組長、執事、傳道人或牧師負責任教。
主日學嘅設立，源於十八世紀英國有好多貧窮工人家庭無法為仔女提供教育同照顧。有一個叫雷克士嘅信徒，有一日佢喺工廠附近睇見一班細路喺度玩。佢哋都係工廠女工嘅仔女，父母為咗生活，唔能夠照顧佢哋，任由佢哋喺外面玩，或者淪為廉價童工，有啲喺街頭成群結黨搞事。
1780年，雷克士聘請咗四位女教師，以每日一先令為謝禮，開始利用主日崇拜前後嘅時間，教導六至十四歲嘅細路識字、學習聖經，並培育佢哋嘅品德同待人接物嘅態度，亦間接噉照顧佢哋。雖然佢哋每個禮拜只可以上一日，但係佢哋嘅行為已經有改變。
三年之後，雷克士喺雜誌分享主日學嘅故事同三年嚟推行主日學嘅經驗。隨即有好多教會開展主日學教育事工，成為主日學運動嘅開頭。其後主日學邁進美國教會，再由美國教會推動發展到世界各地，至今已經有二百幾年歷史。
呢個詞彙係由中共已故第二代領導核心鄧小平率先提出，之後中共中央總書記習近平喺2021年1月27號聽取香港行政長官林鄭月娥述職嗰陣再次強調，講到「要確保『一國兩制』實踐行穩致遠，必須始終堅持『愛國者治港』。
同年3月11號，習近平當局用落實「愛國者治港」做理由，由全國人民代表大會通過《全國人民代表大會關於完善香港特別行政區選舉制度的決定》，大幅削減香港選舉嘅西方民主程度，確保中共當局眼中嘅「愛國者」可以佔據議會嘅絕大多數議席。
雷鋒喺1962年8月15號因為俾柞木桿銡爆咗天靈蓋過身之後，佢寫啲日記陸續噉俾部分新聞媒體報道，連嗰時份《中國青年》雜誌覺得佢係位模範，打算喺1963年3月2號出本合刊嚟介紹雷鋒啲事。1963年2月17號，《中國青年》雜誌啲人向毛澤東寫咗封信，希望佢幫雷鋒做題詞。
毛澤東睇咗之後，話雷鋒都係從人民利益出發兼全心全意為人民服務，而寫咗「向雷鋒同志學習」嘅出名題詞。同年3月2號，毛主席寫嘅題詞好快寫咗入《中國青年》雜誌，兩日後亦俾新華社發咗通稿，過咗日又俾中國大陸各大報紙都寫咗毛主席「向雷鋒同志學習」嘅題詞。
醫院喺1899年12月12號成立，最初係美國基督教長老會辦嘅廣東女醫學堂屬下嘅贈醫所。醫院成立1週年之後，女醫學堂脫離贈醫所而獨立。而贈醫所喺1902年4月23號改名做「柔濟醫院」，直到1930年改成由華人自己嚟辦嘅醫院。
係中國廣東惠州龍門北部嘅民族鄉，係惠州唯一嘅少數民族鄉。鄉政府駐藍田圩。藍田面積132.2平方公里，2019年人口有1萬1408人，其中瑤族人約有9800人，佔總人口85.9%，係廣東少數民族人口佔比最高嘅民族鄉，有漢族人，主要係新豐江水庫嘅移民。
藍田位於廣東中部、惠州北部，東、北面係韶關新豐，南面係龍田，西面係地派同密溪國營林場，有省道244支綫穿過，離新豐縣城30公里，離龍門縣城15公里。面積132.2 km²，其中山林面積24萬畝，耕地面積1萬339畝。
藍田多山，地勢北高南低，海拔500米以上嘅山峯有15座，最高係寒山頂，海拔956.8米。氣候有明顯山區特點，年均溫19.5℃，最高月均溫34℃，最低月均溫5℃，年均降水量2100毫米。氣候同水土特別啱中亞熱帶針闊混交林、純針葉林生長，所以林業興旺。
藍田瑤族鄉喺1987年1月成立，係惠州唯一嘅民族鄉。藍田嘅瑤族人有悠久歷史，有苗瑤語系民族嘅共同點，但同連南嘅八排瑤唔同，亦同粵北嘅過山瑤唔同。當地有唔同其他瑤族地區嘅風俗，比如有舞火狗、男女對歌、唔落夫家、月月都有節、「接亞公」嘅峒主爺崇拜。
中共建政後，設爲龍門縣第三區嘅藍田鄉，喺1958年，成立燎燃人民公社，轄境包括而家藍田、龍田、龍城呢三個鄉鎮，又叫龍城公社。直到1961年成立藍田公社，轄上東、藍田、新星、到流4個大隊，1983年11月改成藍田區，1986年12月12號省政府批準後，成立藍田瑤族鄉，初時轄上東、到流、大份、小洞、藍田、新星、社前7個管理區，到第年1月正式設立。
正生會係一間社會慈善服務機構，1985年由基督徒林希聖創辦，目前係註冊慈善團體。正生一名攞「悔改歸正」、「出死入生」嘅意思。主要服務對象係「成癮行為困擾嘅人士」，提供住院式輔導服務、正規嘅學校教育同埋各項職業培訓項目。
劉詩雯喺1991年4月12號喺遼寧撫順出世，佢阿爸係砂輪廠嘅廠長、阿媽做過專業乒乓波手。阿媽喺條女出世時有意將佢培養成乒乓波手，從4歲半開始，喺佢屋企個乒乓波檯教佢打波。5歲時被送到撫順市體校跟張晶清教練而接受訓練。
張晶清喺1998年被調到廣州執教，重將嗰時7歲嘅劉詩雯帶到廣州嘅偉倫體校繼續訓練，直到劉詩雯入選廣東代表團後，阿媽亦辭職而搬到廣東陪個女。2003年，11歲嘅劉詩雯第一次代表廣東隊參加城運會團體賽，佢連續擊敗咗張瑩瑩、常晨晨同埋姜華珺等嗰時中國國家隊員而一夜成名。
雖然2012年入唔到奧運會，但喺國際乒聯職業巡迴賽攞咗女單冠軍。2013年期間先後攞咗1次女團、4次女單同2次女雙冠軍。成為乒乓波世界盃攞冠軍次數排喺王楠同埋張怡寧後面。2014年初喺國際乒聯職業巡迴賽攞咗女單冠軍，成為第一位實現三連冠嘅運動員。
早期間嘢喺𧒽崗北約村，由於魁星主宰文運，喺儒士學子嘅心話有至高無上嘅地位，所以有好多讀書人嚟拜祭魁星，從而香火鼎盛。雖然間嘢喺1958年被拆，但直到2012年，佛山市人民政府將呢間嘢列入城市升級嘅重點行動計劃而決定，同南海區人民政府傾過喺𧒽崗頂搞返魁星閣，工期直到2013年底起好，2015年1月1號正式開放。
黃埔軍校舊址紀念館，又叫黃埔軍校舊址，簡稱黃埔軍校，係中國廣東省廣州市嘅一間革命歷史建築，喺黃埔區長洲北邊嘅珠江邊，深井村附近。呢間嘢係孫文負責搞嘅陸軍軍官學校，亦係廣州市嘅愛國主義教育基地同廣東省愛國主義教育基地、青少年國防教育基地。
呢間嘢之前叫「陸軍軍官學校」，係1924年孫中山喺蘇聯同中國共產黨一齊夾手搞嘅新型軍事政治學校。以創造革命軍挽救中國嘅危亡做宗旨，形成咗「親愛精誠，團結合作，為國愛民，唔怕犧牲」嘅校風，喺大革命時期為咗剷除軍閥同佢嘅封建勢力起咗好大嘅作用，尤其係北伐戰爭入面立咗不朽戰功。
《90分鐘狂熱倒數》係香港MakerVille製作嘅體育節目，屬2022年11月20號到12月18號期間19場由香港電視娛樂ViuTV播嘅2022年FIFA世界盃賽事嘅前奏節目。主持會同一班明星嘉賓齊齊講波估波。
評判係根據參賽者表現或動作客觀因素而評分嘅比賽負責畀分嘅人，評判通常都係由幾嗰個領域嘅專業人士組成，最後根據評判畀嘅分定出名次。有啲比賽例如跳水，因為避免評判偏幫某啲參賽者而畀高啲分或低啲分，所以七位評判只會計中間嗰三個分，最高嗰兩個分同最低嗰兩個分都會刪除。
一派根據文獻所寫。龠個樣似笛，但係短過笛，係打直吹。佢最初有三孔，之後有六孔同七孔。樂書有講佢係最古老嘅樂器。響唔同文獻裏面，龠又叫做葦龠或者豳龠。大宋時三孔龠傳到高麗，家下韓國重有呢隻樂器。先秦時代龠係民間樂器，後尾慢慢變成宮廷樂器，用來祭祀樂舞。
大火，恆星之一，喺心宿，色赤如火，亦如心，所以叫火。自古以來都係用來司辰，見於甲骨文，係商人族星，所以叫商星。有其他名大辰、鶉火。又叫大火星。儀象考成編佢為心宿二。心宿三星中，佢叫天王。大火亦係東方蒼龍嘅心。
1909年林護、黃茂林、李維楨同史超域牧師商議組織堂會，並喺中環起禮拜堂。首先借用會督府嘅小禮拜堂作為主日崇拜，再同聖保羅書院合作起一楝樓宇，上層係禮拜堂，下層係書院課室，1911年10月28號新堂落成開幕。
1919年港府應承撥地擴充教堂。1928年聖保羅堂成為咗一牧區直轄會督。1934年得到何明華會督嘅幫助，港府再度撥地，教堂加長40尺，並加建閣樓同牧師住宅，1935年新堂落成，莫壽增到堂施行按手禮同聖餐。
日治時期教堂俾日軍佔用咗做憲兵講習所。大戰結束，日軍將教堂交返畀聖保羅堂，1945年9月2號舉行獻堂禮。1950年撥款補償聖保羅書院，作為購買「伍廷芳堂」嘅建築費，改建做聖保羅堂副堂。1971年聖保羅堂創立六十週年紀念，將「牧師樓」改名叫「雪卿樓」，作為聖品辦公同會議交際之所。
圖騰古道係中國廣西桂林一原始部落，亦係陽朔十里畫廊嘅景區之一同國家AAAA級景區。位置喺陽朔城區南邊嘅十里畫廊景區入面，321國道嘅K553+110標記位。呢個景區主要睇喺12000～7000年前，桂林甑皮巖一帶住嘅先民有關啲衣食住行、生活同宗教、墓穴文化呢啲嘢。
中環碼頭海濱長廊，香港公園之一，遊樂場之一，喺中環民光街，中環碼頭一帶，英文叫Central Pier Waterfront。行政上歸中西區。設施有寵物共享公園，以及狗糞收集箱。公園全日開放。歸康樂及文化事務署管。
《黑金風暴》係中國大陸嘅優酷、樂道互娛同無限自在聯合出品嘅電視劇，係套用香港做背景嘅時裝警匪劇，主要演員都係嚟自香港，由林峯、周秀娜同黃浩然領銜主演，熊黛林、吳啟華、郭政鴻、林韋辰同高鈞賢特別演出，梁競徽、連詩雅、李璨琛、吳岱融、麥長青、何佩瑜、李耀景、彭皓鋒、盧慶輝、胡炯龍、許靖韻同趙慧珊主演。
山道，香港一街，喺石塘嘴，南低北高，沿山而建，低處遠到干諾道西，高處上到般咸道同薄扶林道交界，英文寫做Hill Road，故戰前又有音名希路道。山道天橋，因山道而名，山道上有如天遮，行車天橋，由薄扶林道，兜兜兜兜落到干諾道西。
山道為百年古道，原本有坑，當地叫大坑，後世又有叫山道明渠，水流入海。有坑嗰段，約今聖公會聖彼德小學，到皇后大道西。而大道西個位，上面起咗公廁，一直到封坑先無咗。而近加倫臺處，原本坑西叫山道，坑東叫加倫街，又叫加刺連士街，後來改名加倫臺。
，堂號餘慶，係中國廣東省廣州市嘅一間祠堂，喺天河區棠下村達善大街49號。三進三間。1929年做達善小學。1956年成咗棠下高級農業社，旋即遷去湛川鍾公祠，呢處拎來做種子倉庫。2002年7月，被定為文物保護單位。
係中國廣東廣州嘅市屬廣播電視媒體嘅總部基地，亦係廣州市委、市政府重點扶持發展嘅廣電文化產業綜合項目，喺2011年11月7號喐手起，2012年底起好，2013年12月31號面向公眾開放，位置喺海珠區廣州塔西邊嘅珠江邊，韓國駐廣州總領事館附近。
1982年，兩個澳大利亞科學家，華倫同馬歇爾將幽門螺旋菌響人嘅胃黏液度分開同成功培植，佢哋嘅結論認為人嘅胃潰瘍、胃炎係由呢隻菌引起。開始嗰陣，冇乜人信佢，皆因一直認為啲菌冇可能長時間喺強胃酸度生存。馬歇爾飲咗幾滴呢隻菌落肚，之後患上胃潰瘍，用抗生素治療就好番，之後經過更詳細嘅研究，醫學界對呢隻菌同胃病關係，慢慢咁接受。
特別任務連係香港第一支準軍事化特警隊。因香港經過好多好似1967年左派暴動等嚴重案例，但又唔方便成日叫英軍介入香港社會問題，加上1972年西德慕尼黑奧運期間發生咗慕尼黑慘案，令到各國開始重視反恐。所以港英政府決定成立一支反恐部隊，於是SDU就喺1974年7月23號成立。
香港重係英國殖民地嗰時SDU係由英軍特種部隊特別空勤團幫手訓練，就連用嘅武器同裝備都跟足佢哋。1997年前SDU曾經隸屬皇家香港警察，主權移交後到而家隸屬香港警務處行動處行動部警察機動部隊總部，而且係警隊最大最後一支武裝力量。
莊易羚喺香港出世，香港理工大學會計學工商管理學士畢業，加入無綫電視之前係聲樂教練同模特兒。佢2021年參加國際小姐香港區代表遴選，最後攞亞軍。2022年佢參加香港電台嘅選秀節目《新時代奮鬥者》。同年8月佢加入無綫電視，做緊演員、娛樂新聞台主播同主持。
渠喺2016年英國脫離歐盟公投當中因為高調支持英國脫歐而為人熟悉。脫歐陣營喺公投贏咗同英國首相卡梅倫宣佈辭職後，利雅華同另外四人表態角逐保守黨黨魁。喺第二輪黨魁選舉，佢獲得84名保守黨國會議員支持，而另一原代表留歐陣營嘅內政大臣文翠珊就獲得199名黨內議員支持。
兩人進入最後一輪投票，由全國保守黨黨員揀其中一個出任黨魁，去接替卡梅倫做首相。利雅華最終喺7月11號宣佈退出選戰，並表示文翠珊更適合領導國家。2016年7月14號，佢喺文翠珊拜相後獲任命為環境食物及鄉郊事務大臣。
1918年流感疫潮係1918年1月開始喺世界各地爆發嘅流行性感冒疫潮，涉及A型H1N1流行性感冒病毒。皆因第一次世界大戰交戰國限制訊息傳播，而身為中立國嘅西班牙對疫情有較廣泛報導，俾人覺得當地疫潮嚴重，後世亦有人叫佢做西班牙流感。
1987年9月18號，因應澳門政府實施「大巴行大路，小巴行小路」嘅政策，澳巴開辦本線同17線，以填補有關道路嘅交通空白。嗰日澳巴董事長吳福、亞視藝員朱慧珊同王偉為佢舉行剪綵儀式。同時重派發免費乘車券畀乘客，憑證可免費乘坐澳巴嘅澳門市區巴士線乙次。
2018年6月30號，因新馬路排水系統工程影響，呢條線暫唔停靠「新馬路/大豐」、「營地大街」、「草堆街」、「十月初五街」站，臨時停靠「沙欄仔」站。工程期間，停靠「火船頭街」站後，臨時停靠「十六浦」站，後臨時停靠「沙欄仔」站。
十香園紀念館係中國廣東省廣州市嘅一間紀念館，喺海珠區江南大道中嘅懷德大街3號，嶺南畫派紀念中學東門出面條涌嘅對面嗰度。呢間紀念館喺2007年成立，佢既係由清朝尾嗰時，居巢同居廉呢兩位廣東比較出名嘅畫家嘅故居同畫畫嘅地方，又係廣州市嘅一間愛國主義教育基地。
香港公眾泳池由康樂及文化事務署管理，全香港共有43個公眾游泳池場館，其中9個喺香港島、13個喺九龍、21個喺新界。所有公眾泳池嘅池水都會喺開放時間之內不斷過濾同消毒，而康樂及文化事務署亦會經常密切監察池水嘅水質，同會定時抽取池水化驗。
》，係香港無綫電視製作嘅時裝處境喜劇，由黎耀祥、毛舜筠、湯盈盈、陳國邦、鍾景輝、胡渭康、郭少芸、邵珮詩領銜主演，監製邵麗瓊同羅鎮岳。呢套劇名義上係2012年首播嘅處境喜劇《愛·回家系列》嘅第三輯故仔，但故仔背景、角色都同之前兩輯無關連。
曾經係職業摔角手嘅櫻庭和志可以話係日本人嘅英雄偶像，原因係佢曾經四次擊敗曾經喺綜合格鬥界所向無敵嘅格雷西家族成員，分別係凱勒、霍斯、漢素同埋凱因，而最令人印象深刻嘅係佢喺 PRIDE 2000 格蘭披治賽入面，用咗成90分鐘時間，打敗咗三屆 UFC 終極冠軍霍斯格雷西，呢場比賽甚至成為咗混合格鬥界歷史嘅其中一場最經典比賽，唔講得笑。
放牧羊隻係人類最源遠流長嘅職業之一，佢嘅起源可以追溯到6,000年前嘅安那托利亞半島，當時已經有人牧羊。當時畜養羊隻嘅目的主要係為咗着佢哋好保暖嘅厚羊毛，其次係可以食嘅羊奶同羊肉。喺隨後嗰幾千年，牧羊活動開始擴展去到成個歐亞大陸。
莫振高喺1957年喺廣西河池嘅一個山旮旯嘅地區入面出世，喺1972年8月嗰時開始參加工作，1974年11月入咗中國共產黨，之後重做咗都安瑤族自治縣高級中學嘅老師。由於佢嘅教學質量都幾好吓，結果連續23年都有學生考入清華同北大。
令到好多都安當地啲人成日搏命噉將細路送到都安瑤族自治縣高級中學嗰邊，希望自己嘅細路可以行出呢個山旮旯嘅地區。甚至連續35年用咗自己比較少嘅人工嚟幫咗近300名特困生嚟順利考入大學。喺2011年9月初重攞埋中華人民共和國教書育人榜樣嘅稱號。
動態清零又叫清零政策，係指一發現傳染病確診病例，醫學收治嘅同時進行流行病學調查、隔離密切接觸人士、控制病毒嘅影響範圍，以減少確診人數嘅一種防疫抗疫政策。呢個政策喺中國共產黨應對武漢肺炎大爆發嗰陣用，又被媒體不停報道。
自從武漢肺炎病毒變種做傳播力極高但殺傷力極低嘅Omicron變種病毒之後，由於清零政策唔合時宜，無法阻止病毒大規模擴散，浪費人力物力之餘，又對經濟同社會運作產生極為嚴重嘅損害，所以除咗中共喺習近平命令下，仲喺度夾硬搞所謂嘅「動態清零」之外，基本上清零政策已經畀世界各國抛棄，轉而推行更符合社會經濟現況嘅同病毒共存政策。
中國國家衛生健康委員會主任馬曉偉喺2021年12月話「動態清零」嘅政策唔會動搖，佢又話防疫抗疫工作係「習近平總書記親自指揮，親自部署」。2022年2月，香港嘅武肺疫情惡化之後，中共總書記習近平作出重要指示，下令特區政府要將穩控疫情作為「當前壓倒一切嘅任務」。
《拆彈雄心》係一部美國電影，2009年喺美國上映，導演係嘉芙蓮碧格露，主要演員有 Jeremy Renner、Anthony Mackie、Brian Geraghty。劇情講美伊戰爭入面美軍拆彈部隊成員。
2016年11月28號，佢跟沙比高恩斯隊作客去哥倫比亞麥德連踢南美球會盃決賽第一輪對陣國民體育會嘅比賽，但沙比高恩斯隊全隊出發途中，喺哥倫比亞安提奧基亞省拉烏尼翁因飛機失事死咗，終年51歲。事發後，南美足協正式宣佈取消嗰年11月29號舉辦嘅南美球會盃決賽嘅第一輪賽事，巴西首都巴西利亞政府門前亦下半旗悼念兼全國悼念3日。
假新聞，俗稱「流料」，係指假嘅新聞，以一啲唔啱、生安白造嘅資訊誤導大眾，以帶嚟政治、經濟、市場、或心理嘅成就感同埋利益。無論係通過傳統新聞媒體定係線上媒體嚟傳播，只要係專登散播一啲錯誤資訊或者整蠱某啲人嘅新聞都可以嗌做假新聞。
2018年10月下旬，有15個裝住管狀炸彈嘅郵包俾人經美國郵政署寄畀美國政要同名人，包括民主黨政治人奧巴馬、祖拜登、希拉莉克林頓，演員羅拔迪尼路，富豪佐治索羅斯等。十五包都係堅嘅土製炸彈，唔係流嘢詐彈，不過冇一隻爆炸或造成傷亡。
《阿維斯塔》大概喺公元前 550年至公元前 331年嘅阿契美尼德王朝時期成書，最初《阿維斯塔》分二十一卷，八百一十五章。根據維什塔斯普國王御旨，用咗一萬兩千張牛皮紙，用金針寫咗一式兩份，由於用金針寫，所以《阿維斯塔》嘅文字又叫做「金字」。
兩份原文《阿維斯陀》嘅其中一份，早已經喺希臘阿歷山大大帝東征時連王宮一齊燒咗，另一份就俾阿歷山大帶咗返希臘，之後佢將書入面關於醫學、天文學同哲學方面嘅內容翻譯做希臘文之後，就將原文燒毀。所以《阿維斯陀》原文已經失傳，只有希臘文嘅部份譯本。
「亞斯納」意思係「值得頌讚」，喺遠古雅利安人眼中，「值得頌讚」就即係話凡係有益、純善、永恆，都係值得頌讚，由於自然界諸神都有唔同優良道德品格，所以能夠作為人類信仰同崇拜嘅對象。而亞斯納嘅主要內容，就係頌讚呢個世上所有美好事物同現象。
「維期帕拉德」意思係「所有首領」。凡係帶嚟福利、有益於生活、會畀人增加歡樂幸福嘅善神、善行同善嘅造物，都相對於招致災禍、破壞生活，帶畀人類痛苦悲傷嘅惡神、惡行同惡嘅造物嚟講，都係優秀、傑出同上等，而維期帕拉德就係頌讚呢啲善神、善行同善嘅造物。
而家嘅萬迪達德總共有二十二章，其中第 4 至 17 章主要講教徒應該點遵循禮儀同戒律，例如遺反教規應實行嘅各種懲罰，以及應點樣處理屍體、怎樣避開唔潔淨嘅嘢、點樣醫病同點樣懺悔、贖罪等，可以話係一本律法書。
「胡爾達」即係「小」嘅意思，胡爾達‧阿維斯陀嘅意思，就即係精簡版嘅《阿維斯陀》，原本唔屬於阿維斯陀，而係喺薩珊王朝時嘅修定版，但由於好多《阿維斯陀》原著已經失傳，而精簡版嘅《阿維斯陀》又保留咗一啲失傳部份，因為咁而令胡爾達‧阿維斯陀變得重要。
邱意濃，原名邱璐璠，係中國大陸女演員同模特兒，籍貫江西九江，上海戲劇學院畢業，2010年出道，主要工作係拍電影同電視劇。佢而家係香港導演王晶搞嘅「星王朝」旗下藝人，當中喺2018年劇集《冒險王衛斯理》嘅演出開始畀香港觀眾留意，當中有啲觀眾覺得佢有些少似香港女演員黃翠如。
操兵地，卽係瑪利操兵地，亦有寫瑪琍操場、同近代寫嘅美利操場，係香港一地，喺中環政府山腳，皇后大道同花園道口。約莫係家下長江中心。笪地係舊時係睇操兵之用，卽係檢閱。笪地喺香港開埠之初就有。舊時亦有香港童子軍嘅活動，例如大會操咁。
馬來西亞航空17號班機失事係馬來西亞航空一架波音777響2014年7月17號由荷蘭阿姆斯特丹史希浦機場飛去馬來西亞吉隆坡國際機場期間，響烏克蘭頓涅茨克州距離俄羅斯邊界約莫40公里嘅上空畀俄羅斯同親俄叛亂武裝分子成立嘅傀儡政權頓涅茨克人民共和國攞地對空導彈打落嚟，飛機內283個搭客同15個機組人員全部死晒。
域多利綫係倫敦地下鐵僅有兩條全綫喺地底運行嘅路綫之一，全綫位處倫敦鐵路第一至三收費區內，唔似其他大部分路綫離開市區後經原屬其他鐵路或淺層路綫嘅路段延長去市郊。路綫喺1960年代動工，目的係紓緩皮卡地里綫同北綫查令閣支綫為主嘅其他路綫擠迫情況。
呢條係倫敦地下鐵系統整合之後首條完全新起嘅路綫，有唔少劃時代設計。域多利綫係全世界首條全綫正式採用列車自動運行系統嘅新鐵路，雖然都要司機喺駕駛室半自動操作。全綫16個站除咗邊力高之外，都係同其他地下鐵或者火車路綫嘅轉車站，部分站係跨月台轉車設計，當中芬士巴利公園、高巴利伊士靈頓同優斯頓站等更將原本停站嘅路綫改綫，畀域多利綫用部分舊月台而組成跨月台轉車站。
天龍座係家下八十八西洋星座之一。佢響天球北部，佔天球面積1083平方度。地球北半球來講，天龍座係夏天嘅星座，即係夏夜會見到。肉眼可以睇到嘅星，約莫80粒到。有一到四等星15粒，即係有2等星1粒、3等星5粒、4等星9粒。
國民黨成員、戰鬥藍發起人趙少康開Facebook形容事件對台灣嘅啟示就係小國唔好刺激大國，結果引嚟批評。年代主播張雅琴直指講法唔可以接受，又話如果俾啲大陸話點做就跟住點做嘅人控制台灣，台灣會變成另一個烏克蘭。
時代力量喺2022年2月25號發表聲明譴責俄羅斯，形容事件係俄羅斯對烏克蘭毫無正當性嘅轟炸侵略，呼籲大家聲援烏克蘭。時代力量又批評，有啲藍營嘅人借事件提出「疑美論」，企圖傷害台美關係，指呢啲係中國利用資訊戰滲透顛覆台灣社會嘅破口。
台灣前副總統呂秀蓮喺2022年4月投書《和平．公義．保台灣》形容事件，讓全世界見證戰爭嘅殘忍同埋愚蠢，又暗指有人喺度搧風點火。不過文章入面完全冇譴責俄羅斯，就連肯定烏克蘭總統澤倫斯基都無。結果被一啲綠營人士批評。
另外，因應呢場戰爭，呂秀蓮話要喺5月舉辦「和平愛台灣大遊行」，向三軍統帥蔡英文表達反戰訊息，台灣駐德代表謝志偉就反駁，話要反戰，點解唔係嗌畀中共領導人習近平聽，認為呢啲根本就係中國同俄羅斯嘅論述。謝志偉又批評，呢種所謂和平主義者會造成「受害者被檢討、加害者被掩護」嘅惡果。
喺2022年4月8號，台北市議員梁文傑在Facebook轉載一張Free Hong Kong Centre嘅圖，當中一名烏克蘭軍人對香港及台灣表達謝意。但梁文傑就質疑為點解要多謝香港，指「謝謝香港很奇怪」。
2022年11月光榮飲食喺觀塘駱駝漆大廈開設「光榮米線」，而呢座工廈本身有唔少冇攞食肆牌嘅食肆偷雞經營。2023年8月底，光榮米線話因為收到地政總署通知，駱駝漆大廈只准用作工業同貨倉用途，要求光榮米線停業，否則會向業主釘契，所以光榮米線唯有結業。
每個教區由一位主教領導。大主教係由教區主教中揀出嘅，並保留教區嘅職責。現任大主教重擔任塞浦路斯及海灣主教。教省估計佢響55個堂會中有大約35,000受洗教友。教省大約有40個教育或醫療機構同90個神職人員。
1976年，對該地區聖公會教堂嘅結構進行咗大裝修。耶路撒冷被合成為主教區，並四個教區響耶路撒冷暨中東教省具有同等地位。坎特伯里大主教將他的都主教權移交給了主席主教同中央議會，四個教區輪流擔任主席主教同議會領導嘅職責。
穆尼爾·安理斯大主教擔任南半球聯盟主席，亦係2014年10月9號出席佛利·畢奇）成為北美洲聖公會次任大主教就職典禮嘅七位聖公會大主教之一。七位主教長簽署咗一份聲明，承認畢奇為「普世聖公宗主教長嘅同伴」。
呢間公園係按咗雕塑同園林、觀景同教育、藝術同歷史夾埋一齊嘅原則嚟起。呢間公園入面嘅環境都幾靚吓，甚至入面有好多雕塑響度。公園入面嘅主要雕塑景有華夏柱、雕塑大廣場、古城輝煌、南州風采、平衡廣場仔、廣州風情街、唐大禧雕塑園等。
香港政府喺1863年用青銅首鑄外圓內方，貌似清朝銅錢嘅一文硬幣，一面鑄有當時在位嘅英女王維多利亞嘅徽號、年份同英文字「HONG KONG ONE MIL」，另一面就鑄有中文字「香港一文」，1866年中文字改為「香港一千」，意即一蚊嘅千份之一。
因為前身有栖川宮嘅當主威仁死咗，而佢唯一一個仔栽仁王又行先過佢，搞到有栖川宮絕家，所以大正天皇下令將當時八歲嘅宣仁繼承當主一位，但宮號就由有栖川宮改做高松宮。由於當時皇室禁止契爺契仔關係，所以宣仁最後冇做威仁嘅契仔。
但麻生太郎、甘利明同耆老青木幹雄並唔係好支持河野，其中麻生、甘利仲同河野一樣都屬於志公會。因為河野響政見上屬於新生派，同黨內嘅保守主義相反。佢哋最終支持響意見上偏守舊嘅岸田文雄。至於安倍晉三，原先佢支持高市早苗，後嚟加入麻生嘅「4A」陣營，轉為支持岸田。
佢啱出世冇幾日已經畀佢大佬、當時嘅天皇後光明天皇指定佢係接班人，但係後光明天皇同年就死咗，所以就由佢另一個大佬秀宮良仁親王暫時繼位，即係後西天皇。響1663年，後西天皇正式交返個皇位畀高貴宮識仁親王，佢就叫做靈元天皇。
響1684年，靈元天皇開始想讓位畀個仔皇太子朝仁親王，但係畀江戶幕府將軍德川綱吉挽留。終於響1687年，靈元天皇讓位畀皇太子朝仁親王，朝仁就叫做東山天皇，而靈元天皇就做太上皇，以上皇身份院政。但係佢強硬嘅作風就畀幕府加強對皇室內政嘅干涉，所以最後靈元天皇被逼中止院政。
第58屆美國總統選舉喺2016年11月8號喺美國舉行。做緊總統嘅奧巴馬已經連任咗兩屆，所以呢次選舉奧巴馬冇份參加，而選情方面執政民主黨喺2014年參議院中期選舉中輸咗之後，就冇晒參眾兩院控制權，奧巴馬施政變得舉步為艱，呢個情況好似前總統艾森豪威爾喺1958年嗰次中期選舉中輸咗之後，第二個面臨呢種嚴峻形勢嘅總統。
大唐武德五年，即六二二年，設循州總管府，管轄韶州、潮州、循州等三州，即唐初嶺南六管之一。貞觀元年，即六二七年，撤循州總管府，原循州總管府，轄下潮州、韶州、循州，歸廣州總管府，自此為唐嶺南五管。廣州總管府轄下循州，轄境相當於今下廣東省新豐、連平、和平、龍川、河源、興寧、五華、陸豐、海豐、惠陽、惠東、博羅、紫金等地，同埋揭西縣西部。
李小文係一位中國內地嘅流行歌手，北京市人。喺20世紀80年代中至到90年代初，佢係一位好出名嘅錄音帶歌星。由於佢啲歌冇咁出名，加上啲歌詞太過低俗，所以嗰時冇乜人喺媒體入面點關注佢。佢喺1993年之前出咗8張專輯帶。
分別響東京、大阪同京都都有殺人案發生，三個城市嘅刑警聯手查過之後，查到三單案都係由恐怖組織「源氏螢」有關。同一時間，毛利小五郎受到京都某間寺院嘅邀請，去個度破一宗響八年前發生嘅佛像畀人偷咗嘅案件，線索就係一幅有好多唔同野嘅畫。
而服部平次同遠山和葉又都因為殺人案而去京都查案，期間撞見柯南，所以就一齊聯手查案。佢地查到原來三單殺人案同佛像畀人偷咗嘅案件係有關聯，懷疑都係由「源氏螢」搞出嚟嘅，點知響調查期間平次畀一班唔知名嘅人打，和葉重畀個班人帶走。
後嚟佢地繼續查落去，查到源氏螢嘅阿頭真名叫西條。而柯南、平次、和葉、阿笠博士同埋灰原哀響玉龍寺暗地裹部署好，就等西條同平次決戰，從而拉到佢。柯南食藥短暫變返做新一，但就畀齋藤嘅徙弟砍傷。之後平次爬上屋頂，用茶咗毒藥嘅劍砍中西條。
牛池灣體育館，香港室內體育館之一，喺九龍牛池灣清水灣道十一號，牛池灣市政大廈一樓，英文叫Ngau Chi Wan Sports Centre。行政上歸黃大仙區。設施有籃球場、排球場、羽毛球場、乒乓球檯。
《宣和畫譜》係北宋既時候，公元1119 至1125年間，宋徽宗下令編撰既宮廷藏畫既記錄。宋朝喺建國初年就好重視古書、古畫既採集同埋收藏既工作。宋徽宗既時候，內府收藏既書畫數量日益增加，內容豐富，所以就將宮廷所有收藏既歷代著名畫家編成目錄，叫做《宣和畫譜》，總共有20卷，用做日後查考。
套書係喺公元1120年完成，總共收集咗由魏晉去到北宋既231個畫家既作品，總共6,396件。佢哋將啲畫，依照種類，分成道釋、人物、宮室、番族、龍魚、山水、畜獸、花鳥、墨竹、蔬果總共10門，每門仲有一篇短文，介紹嗰門畫既起源、發展、代表人物等，然後依年代先後排列畫家既小傳同埋佢哋既作品。
《宣和畫譜》雖然屬於著錄性質既書，但係從佢對每門畫既介紹，同埋對每個畫家既評論、小傳既資料嚟睇，可以話已經大大超出咗著錄既範圍，甚至可以話有繪畫史論既性質。從呢個角度睇，《宣和畫譜》可以話既係宋代宮廷所收集、收藏既畫作既記錄，又係一部傳記體既繪畫通史。
《宣和畫譜》出版既年代大約係宋高宗期間，《宣和畫譜》有一套姐妹作《宣和書譜》，可惜兩宋期間，好少人提過呢兩套書，佢哋既最早版本亦都已經失傳咗。公元1302年吳文貴既杭州刊本係第二次翻印版本，公元1540年楊慎第三次翻印咗佢哋，清朝既張海鵬就將佢哋收錄咗喺《學津討原》。
《美國－香港政策法案1992》，簡稱 《香港政策法》或者《美國－香港政策法》，又叫《香港關係法》、《美港關係法》，係一部美國國內法，1992年由美國國會通過法案。因應1997年7月1號香港主權移交問題，美國政府重新釐定對港政策。
美國國會通過此法案承認「香港獨立關稅區」，認同中華人民共和國對香港主權章顯，不過一定要係一個國家，兩種制度框架之下，優先支持香港人權、民主同埋自治原有價值觀，保障香港生活方式同埋美資到香港國際金融中心、自由港營商等條件下先至重有得講。
1920年代初，香港海員因為成日受到帝國主義同埋資本主義家嘅奴役同剝削，啲海員為咗提高人工同改善待遇、捹甩包工制，1922年初由蘇兆征、林偉民，同香港海員一齊搞大罷工，令一萬幾位海員返廣州而參加呢次抗爭運動而震驚全球。
經過咗56日抗爭，最後啲海員冚唪唥贏嗮。後嚟香港啲海員工仔為咗記得佢而喺佢隔籬整條海員路同喺細蟠龍崗東邊起呢座亭出嚟。但嗰時因唔夠錢而冇起到條路出嚟，反而座亭喺1930年賺夠錢而喐手起，直到1932年起好為止。
2005年因為參加咗湖南衛視金鷹之星嘅「自由我心聲」比賽攞咗全國冠軍而出道，2007同井柏然、李易峰等藝人同時參加上海東方衛視嘅《加油！好男兒》節目而俾好多觀眾識佢，之後重喺歌唱同戲劇界同時發展，拍過《陸貞傳奇》、《勝女的代價》、《錦繡緣華麗冒險》等片。
桫欏樹，又叫樹蕨，係桫欏科桫欏屬嘅常綠喬木兼蕨類植物，原產地喺臺灣，而家喺中國嘅兩廣地區、香港、臺灣、海南同東南亞、南太平洋嘅群島、日本琉球群島，重有雲南同貴州、尼泊爾嘅暖而濕地區先至搵到。呢種植物既係世界上最高大嘅蕨類植物，又係一種古老嘅原始植物，甚至係一種熱帶植物。
桫欏嘅後代係靠孢嚟生嘅。孢喺熟咗之後，跟住風一齊飄，好似啲飛榕噉，最後落到泥土嗰度發芽。先係生個心形嘅扁平原葉體，而呢筍嘢係綠色，可以光合作用。而且腹面好似鐵線蕨噉生根，甚至可以獨生。喺元葉體腹面前有頸卵器，後有精子器。
《我哋係香港人，唔係中國人》係一個2012年7月喺Facebook上成立嘅香港網絡團體，人員藉住群組宣稱要表達對中華人民共和國中央人民政府嘅不滿，希望中央政府唔好再干預香港。至2013年年尾，有一千幾Facebook用戶訂閱。
一個生活入面同圓羣有關嘅例子就係鐘，因爲淨係睇鐘面嘅話，係睇唔出支針轉咗幾多個圈嘅。例如，9個鐘加4個鐘，就咁計應該係13個鐘，但係淨係睇個鐘嘅話就係1個鐘，因爲鐘面係唔會同你記住轉咗一個圈嘅。亦即係話，9個鐘+4個鐘=1個鐘。
另一個睇法，就係實數加法，但係淨係睇小數部分，唔睇整數部分，例如我哋想計0.784 + 0.925 + 0.446，答案應該係2.155，但係我哋丟咗個整數部分2，剩返個0.155，亦即係話，係圓羣入面，0.
盧潤炳，花名燒鵝柄，係中國嘅名牌廚師，廣東番禺縣人。細個時成日賣燒賣，後嚟先至搞咗間燒鵝檔賣三鳥類餸。直到1996年8月8號，佢同曹嗣標一齊出錢搞咗間炳勝酒家嘅名牌餐檔先至出名。2017年11月11號晏晝，佢喺越秀山體育場舉辦嘅2017年元老足球賽入面突發心肌梗塞，送到醫院後證實不治，終年60歲。
和散那喺希伯來文係一個合音，原句本來係 הושעה נא，喺詩篇118篇25節出現過，中文譯 ｢求你拯救｣、｢求你救助｣，但係因為係簡寫，喺希伯來聖經並唔會搵到和散那嘅寫法，不過爾個字喺猶太教其實一直都有用。
喺1988年嘅「十字綫網」規劃入面就話咗嗰時舊2號綫嘅一個站，喺新港東路嘅廣交會展館東南邊同保利世界貿易中心之間嘅位。後嚟喺1997年嘅《廣州市城市快速軌道交通線網規劃研究》話咗要將舊嘅二號綫一分為二，而呢個站就變咗嗰時5號綫嘅中途站。
喺2008年嘅規劃方案入面話，嗰時嘅8號綫係新出嘅大環線，嗰時係話將呢個站到萬勝圍嗰橛路一分為二，變成另一條線再延長落去，但係呢份環線方案喺2010年嘅地鐵方案入面唔單止將路線一分為二嘅計劃取消咗，重變埋而家嘅11號綫嗰度。
琶洲站係廣州國際會議展覽中心嘅其中一個交通配套，喺每年嘅廣州書香節都喺會展中心嘅B區度辦，不過呢個站附近冇乜住宅同商業區。所以除咗有大型展覽或其它活動響呢度辦嗰陣，就有一大堆客商同遊客成日喺呢個站上落，甚至多到井噴咁滯。
虹萱，原名露絲瑪莉·番頓布陸係香港模特兒同影星，2006年開始加入歌手同時裝設計師行列，佢嘅首張全唱專輯《In My Dreams》喺2006年2月16號推出。佢講英文、法文、德文同粵語都好流利，而今學緊普通話。
1920年愛爾蘭足協宣佈退出國際足協之後，自由邦足協喺1923年加入國際足協。1936年自由邦改為共和國之後，自由邦足協正式改名為「愛爾蘭足協」。之後兩個「愛爾蘭足協」就一直為焉個足協代表成個愛爾蘭島爭論不休，更加經常從對方嘅地頭挖球員，令到當時有好多愛爾蘭球員都效力過晒兩支「愛爾蘭國家隊」。
李梓敬，人稱「西門梓敬」、「建制戰狼2.0」，係香港激進親中陣營嘅政治人物，前任深水埗區議會又一村選區議員，曾經係自由黨嘅成員，之後為咗參加2020年香港立法會選舉新民黨初選而退黨，2021年當選成為第七屆香港立法會議員。
李梓敬喺大學時期已經開始創業，設立網上平台買賣教科書，並且喺畢業前將企業賣畀一個雷曼兄弟前高層。之後，佢再次建立唔同嘅網絡銷售平台，售賣廚具，寵物產品，嬰兒產品等等。 喺2011年，李梓敬加入家族電子零件生意，負責網上銷售同埋網絡營銷。
2020年3月，新民黨舉行黨內初選，推舉出選佢哋喺2020年香港立法會選舉新界東地區直選嘅代表，並開放畀黨外人士參與，李梓敬之後去咗參與，喺3月12號，自由黨黨魁鍾國斌就表明要佢退黨，同日晚上，李梓敬宣佈退出自由黨，當時被自由黨黨魁鍾國斌批評佢唔尊重自由黨。
佢之後加入新民黨嘅地區結盟組織公民力量，並取得9個新民黨中央委員會同埋青年委員會委員提名，取代時任新民黨議員容海恩出線。不過，政府之後以武漢肺炎疫情為理由，宣布將選舉延期一年，之後北京更未經諮詢同香港人同意，單方面修改香港嘅選舉制度，大幅度削減直選議席嘅比例。
李梓敬曾經係溫和建制派自由黨嘅成員，但後來佢嘅立場就走向激進建制派，同馬恩國、何君堯等其他激進建制派嘅人越來越埋，時不時出席其他激進親中陣營組織嘅活動，之後仲退出自由黨改投新民黨。另外，李梓敬亦曾經發表一啲針對美國嘅言論，亦被一啲事實核查組織批評佢發放假新聞。
曾經有一定評論，指李梓敬喺政治立場上為投機主義者，有關批評嚟自唔同政治光譜嘅人士，包括泛民主派同埋溫和建制派。喺2016年香港立法會選舉，李梓敬夥拍持開明建制立場嘅田北俊參選新界東。但落選後佢就走向激進建制，甚至喺2020年香港立法會選舉前夕由自由黨改投新民黨。
泛民主派張秀賢曾經喺自己嘅社交網站批評佢，話佢係『投機政棍、跳樑小丑』，睇見就想嘔，又話佢2016年扮中間派，2020年就扮做激進親中派。羅冠聰亦批評佢昔日喺美國為總統候選人助選，幫當地眾議員做實習生，今日就走去做紅衛兵。
同樣曾經係自由黨成員，而家係中間派嘅方國珊，喺2020年7月接受訪問時，就批評李梓敬欺師滅祖，話佢好渴望做立法會議員，脫離咗以前喺自由黨時嘅軌跡，變得好『民建聯和工聯會』，同何君堯一樣異類。方又指，自由黨為佢付出咗咁多，但佢就離黨代表新民黨出選，做法令自由黨失望。
2020年9月14號，李梓敬喺自己Facebook貼咗《星島日報》一篇文章截圖，圖中顯示文章標題指有研究揭露武漢肺炎疫情早喺武漢爆發之前喺美國傳播，李又反問係咪要向美國政府追討損失。事實查核實驗室就查證到，個篇文章引述研究推測美國可能喺2019年12月尾已經出現武漢肺炎病例，但唔能夠證實12月尾美國有爆發。
另外，喺2021年10月7日，李梓敬喺佢嘅Facebook專頁同YouTube頻道「KOLHK 時事梓引」發布影片「前蘋果記者爆大鑊，何韻詩呃黑暴？」，聲稱前《蘋果日報》記者受訪時「大爆612基金無用」、「揭發黎智英落井下石」，但影片提及《獨立媒體》嘅訪問，受訪者形容612人道支援基金「像一個堅實的後盾」，並無批評612基金「無用」嘅內容。
而受訪者當中提及被拖欠，都有講到係因為政府凍結蘋果日報資金所致，並無批評《蘋果日報》或黎智英「落井下石」。影片標題入面，主持張靜茵亦只係引述網民意見同發表個人評論諷刺義務律師，既無蘋果記者爆大鑊，亦無指控何韻詩欺騙。
曾經參選港姐，之後離開無綫嘅藝人歐陽巧瑩，喺2020年3月接受媒體訪問時，表示有意參選區議員，以爭取大麻合法化作為政綱，引來李梓敬批評其搏出位。歐陽巧瑩後來回應李梓敬，批評其歪曲事實，卻被大量李梓敬支持者攻擊，而有關影片，亦已超過45萬點擊。
喺3月28號，李梓敬就聯同黃嘉榮、潘國山等公民力量嘅成員，去到H&M香港嘅辦事處遞交請願信。李梓敬否認新疆有強制勞動同埋種族滅絕嘅情況，又批評H&M抹黑中國人權。不過，潘國山就被影到當時著咗Nike嘅波鞋。
2021年7月24號，正值東京奧運，同屬激進親中派穆家駿喺自己嘅Facebook專頁上，攻擊羽毛球港隊成員伍家朗，話佢著黑衫出賽，質疑佢係咪唔想代表中國香港出戰。之後穆家駿亦得到李梓敬嘅和應，李梓敬更加將矛頭指向伍家朗出賽時點解無著由另一贊助商FILA所提供，印有區徽嘅球衣。
唔少網民，民主派人士，甚至部分親中派人士都批評穆家駿同伍家朗嘅言論。伍家朗回應事件，話自己無獲授權印區旗落去，又話自己一直以代表香港自豪，希望大家留意運動員表現，而唔係件衫度，佢又批評穆家駿「鬧還鬧，唔該搞清楚件事先鬧啦」。
喺2021年9月，麥當勞香港因應脆香雞翼斷貨一排之後重新上架，而藉住歌曲《跌嘢唔好搵》嘅歌詞去做宣傳，不過咁啱9月25號有個女警執行職務嗰陣跌咗落海失蹤，李梓敬聲稱麥當勞用呢首歌係嘲諷緊呢單嘢，甚至鼓勵聯同內地網民一齊杯葛麥當勞，搞到麥當勞要澄清返。
喺2022年5月，Facebook專頁追蹤黨媒發現，李梓敬嘅Twitter追蹤咗多個色情賬戶，部分更上載咗裸露照片，李梓敬回應事件嘅時候就話係為咗增加自己Twitter嘅Follower數目，賬戶多難考究，而且問心無愧，係媒體抹黑佢哋。
不過，為改革開放吸收水魚同發展旅遊業，中國傳統宗教被官方默認以生財工具模式進行活動。一定程度上，地域文化同宗教促進經濟發展，同有安慰信徒功能，由其係東南沿海經濟特區較明顯。近年，出現保護地方文化，促進地方旅遊業，部份地方傳統宗教活動中心，得到重建同改造。
司馬遷出身嗰陣，跟董仲舒、孔安國學師，喺佢20歲嗰年就行勻全國搵史料，之後做跟漢武帝做郎中，35歲嗰年派咗去巴蜀，跟住嗰年佢阿爸司馬談病死咗，佢阿爸叫佢幫手寫埋本漢史，司馬遷就接手完成佢阿爸心願，承繼埋佢阿爸個太史職位，最後完成《史記》。
日野Dutro係日本日野車廠喺1999年開始製造嘅輕型貨車，兄弟車即係豐田Dyna同埋ToyoAce嘅第七代車款。海外輸出版本叫做日野300，北美車由2021年型號開始名叫Hino M Series，呢款車主要嘅銷售範圍包括香港、澳門、臺灣、東南亞、中東、非洲、北美、歐洲同埋大洋洲等地。
尤其喺1997年嘅雷神之鎚系列嘅遊戲大賽入面，一度擊敗咗好多歐美選手而攞走冠軍兼贏咗部法拉利328賽車。正因為噉，佢個人定義嘅WASD做遊戲類嘅默認方向掣好快俾莊卡馬克採納咗兼攞埋專利。佢嘅戰績亦好快俾健力士世界紀錄大全同美國媒體定佢做真正電競職業選手第一人。